અમદાવાદ: રાજ્યના તત્કાલીન મુખ્ય પ્રધાન અને દેશના વડા પ્રધાન નરેન્દ્ર મોદીના હસ્તે કોર્પોરેશનના મહત્ત્વાંકાક્ષી કાંકરિયા મલ્ટી લેવલ ઓટોમેટિક પાર્કિંગનું ગત તા.૧૨ માર્ચ, ૨૦૧૧એ ભૂમિપૂજન કરાયું હતું. આશરે રૂ.૨૮.૧૫ કરોડના ખર્ચે તૈયાર થયેલું સાત માળનું ઓટોમેટિક પાર્કનું ગત તા.૧૦ જૂન, ૨૦૧૩એ મુખ્યમંત્રી આનંદીબહેનના હસ્તે વાજતેગાજતે ઉદ્ઘાટન કરાયું હતું. પરંતુ કોર્પોરેશન માટે આ મલ્ટી લેવલ પાર્કિંગ ‘ધોળો હાથી’ જ પુરવાર થયો છે.